open-index/open-wikipedia-markdown huggingface dataset:
Paratiisin lapset

**Paratiisin lapset** on Rauni Mollbergin ohjaama suomalainen komediaelokuva vuodelta 1994. Se kertoo neljäkymppisestä liikenaisesta Eeva Salmisesta, hänen äidistään Hartikaiskasta ja tyttärestään Päivikistä. Eevan unelmien kohde on kylpylähotelli, jonka hän aikoo rakennuttaa byrokratiasta ja muista esteistä välittämättä. 

Elokuva jäi ohjaaja Rauni Mollbergin viimeiseksi pitkäksi näytelmäelokuvaksi. *Paratiisin lapset* sai elokuvateattereissa 2&nbsp;478 katsojaa.

## Näyttelijät

## Vastaanotto
*Paratiisin lapset* sai valtaosin murskaavat arvostelut ensi-iltakriitikoilta. *Helsingin Sanomissa* Mikael Fränti sanoi, ettei Mollbergin komedia ole lainkaan hilpeä tai hauska. *Ilta-Sanomien* Tarmo Poussun mielestä elokuvan ”henkilöt pukeutuvat mauttomasti, puhuvat teennäisesti ja jahkailevat loputtomiin”. *Iltalehden* Olli Manninen sanoi jo otsikossa elokuvan olevan ”fiasko”. *Keskisuomalaisessa* Jarmo Valkola kirjoitti, että ”Paratiisin lapset on täynnä monenlaista oivallusta ja kuvallisia ja äänellisiä vastapareja”.

Vastineeksi pääkaupungin lehtien heikkoihin arvioihin Mollberg julkaisi *Helsingin Sanomissa* isona maksettuna ilmoituksena Jarmo Valkolan myönteisen arvion *Keskisuomalaisesta*. Katsojamäärät jäivät kuitenkin niin pieniksi, että *Ilta-Sanomat* sai aiheen lööppiin ”Mollbergin elokuva teki historiaa: teatteriin ei tullut yhtään katsojaa!”

## Lähteet
Ignace Heinrich

**Ignace Heinrich** (31. heinäkuuta 1925 Ebersheim – 9. tammikuuta 2003) oli ranskalainen kymmenottelija ja olympiamitalisti.

Heinrich saavutti kymmenottelun olympiahopeaa Lontoon 1948 olympialaisissa tuloksella 6974&nbsp;pistettä. Hän hävisi Yhdysvaltain Bob Mathiasille 165 pistettä. Brysselin EM-kilpailuissa 1950 Heinrich voitti kultaa pistemäärällä 7364. Hänen tuloksensa EM-ottelun osalajeissa olivat: 100 metrin juoksussa 11,3, pituushypyssä 684, kuulantyönnössä 13,14, korkeushypyssä 180, 400 metrin juoksussa 52,2, 110 metrin aitajuoksussa 15,3, kiekonheitossa 41,44, seiväshypyssä 380, keihäänheitossa 53,31 ja 1&nbsp;500 metrin juoksussa 4.50,6. Helsingin 1952 olympialaisissa Heinrich jätti ottelunsa kesken.

192-senttinen ja 96-kiloinen Heinrich voitti Ranskan mestaruuden kymmenottelussa vuosina 1947, 1948, 1949 ja 1952 sekä lisäksi pituushypyssä vuonna 1949, seiväshypyssä vuonna 1952 ja 110 metrin aitajuoksussa vuonna 1952.

## Lähteet
* 
* 
* 
*
AndLinux

**andLinux** on Cooperative Linuxin pohjalta koottu Linux, joka on nykyään Ubuntuun perustuva. Cooperative Linux perustui Slackwareen.

AndLinuxin erikoisuutena on se, että sitä voidaan käyttää suoraan Windows 2000:n, Windows XP:n, Windows 2003:n ja 32-bittisen Windows Vistan sisällä käyttämättä virtuaaliympäristöä. Ominaisuuden tuottaa Cooperative Linuxista otettu ominaisuus.
Baltix

**Baltix** on latvialais-liettualainen Linux-jakelu, joka perustuu Ubuntuun ja sitä kautta myös Debianiin. Baltixin käyttöliittymän kieliä ovat liettua (pääkieli), latvia, viro, norja, englanti ja jotkin muut Itämeren alueen kielet. Järjestelmä käyttää GNOME-työpöytäohjelmaa ja sitä jaellaan Live-CD:nä. Ensimmäinen versio julkaistiin 2003, jolloin se perustui Knoppix Live-CD:hen ja sitä kautta Debianiin. Viimeiset versiot perustuvat Ubuntuun.

## Lähteet
Duncan White

**Duncan White** (1. maaliskuuta 1918 – 3. heinäkuuta 1998) oli srilankalainen yleisurheilija ja olympiamitalisti. Hänen päälajinsa oli 400 metrin aitajuoksu.

White saavutti 400 metrin aitajuoksussa olympiahopeaa Lontoossa 1948 ajalla 51,8&nbsp;s. Hän hävisi Yhdysvaltain Roy Cochranille 0,7 sekuntia, mutta voitti Ruotsin Rune Larssonin 0,4 sekunnilla. Hänestä tuli maansa ensimmäinen ja vuoteen 2000 saakka ainoa olympiamitalisti.

Vuoden 1950 Kansainyhteisön kisoissa White voitti kultaa 440 jaardin aitajuoksussa ajalla 52,5&nbsp;s.

## Lähteet
* 
* 
* 

### Viitteet
George Avery

**Gordon George Avery** (11. helmikuuta 1925 Moree, Uusi Etelä-Wales – 22. syyskuuta 2006 Woonona, Uusi Etelä-Wales) oli australialainen kolmiloikkaaja ja olympiamitalisti.

Avery saavutti kolmiloikan olympiahopeaa Lontoossa 1948 tuloksella 15,365&nbsp;m. Hän hävisi Ruotsin Arne Åhmanille vain 3,5 senttimetriä.

Lontoon vuoden 2012 olympialaisten yhteydessä Averyn tytär Robyn Glynn kävi levittämässä isänsä tuhkat  stadionille sille alueelle, jolla kolmiloikkakilpailu järjestettiin. Avery oli toivonut pääsevänsä katsomaan kyseisiä olympialaisia paikan päälle mutta ehtinyt kuolla vuonna 2006. Glynn kertoi tehneensä tuhkien levittämisen salaa radan reunalta ja tuulen avustuksella, niin ettei järjestyshenkilökunta ollut asiaa huomannut.

## Lähteet
* 
* 

### Viitteet
Tauno Juvonen

**Tauno Aleksander Juvonen** (4. lokakuuta 1892 Värtsilä - 6. helmikuuta 1918) oli suomalainen jääkärikapteeni. Hänen vanhempansa olivat maanviljelijä Antti Juvonen ja Eva Sofia Määttänen.

## Opinnot
Juvonen kävi viisi luokkaa Värtsilän yhteiskoulua ja Suomen liikemiesten kauppaopiston.  

## Jääkärikausi

Hän työskenteli konttoristina Keskusosuusliike Hankkijalla Helsingissä ennen liittymistään yhtenä ensimmäisten vapaaehtoisten joukkoon, joiden päämääränä oli Saksassa sotilaskoulutusta antava Pfadfinder-kurssi, joka järjestettiin Pohjois-Saksassa sijaitsevalla Lockstedter Lagerin harjoitusalueella. Leirille hän ilmoittautui 6. maaliskuuta 1915. Hänet sijoitettiin joukon 1. komppaniaan. Myöhemmin hänet sijoitettiin Kuninkaallisen, Preussin Jääkäripataljoona 27:n 1. komppaniaan, josta hänet siirrettiin 21. joulukuuta 1915 alkaen pataljoonan 4. komppaniaan. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella. Rintamakomennuksensa jälkeen hän kävi Polangenissa vuonna 1917 järjestetyn erikoiskurssin (pommarikurssi). 

## Suomen sisällissota
Juvonen saapui takaisin Suomeen 31. tammikuuta 1918 oberzugführer Friedel Jacobssonin komennuskunnan mukana ja liittyi Peräpohjolan yhtyneisiin suojeluskuntiin Tervolassa 2. helmikuuta 1918. Hän otti osaa Tervolan taisteluun ja myöhemmin Jacobsonin osaston 4. joukkueenjohtajana Tornion taisteluun, missä hän kaatui 6. helmikuuta 1918. Juvonen haudattiin Tornioon mutta siirrettiin myöhemmin Värtsilän sankarihautaan. Kapteeniksi Juvonen ylennettiin postuumisti 11.2.1918. 

## Lähteet
* Jernström E: *Jääkärit maailmansodassa*. Sotateos oy: Helsinki 1933.
* Puolustusministeriön Sotahistoriallisen toimiston julkaisuja IV, *Suomen jääkärien elämäkerrasto*, WSOY Porvoo 1938. 
* Sotatieteen Laitoksen Julkaisuja XIV, *Suomen jääkärien elämäkerrasto 1975*, Vaasa 1975 . 

### Viitteet
Vireonapsijat

**Vireonapsijat** (*Inezia*) on tyrannien heimoon kuuluva lintusuku.

## Vireonapsijoihin (''Inezia'') kuuluvia lajeja
* Harmaavireonapsija (*Inezia inornata*)
* Isovireonapsija (*Inezia subflava*)
* Pikkuvireonapsija (*Inezia tenuirostris*)
* Rillivireonapsija (*Inezia caudata*)

## Aiheesta muualla
*BirdLife Suomi ry: Maailman lintujen suomenkieliset nimet 2., uudistettu painos (2006) 
*ITIS: Inezia
Ubuntu Studio

**Ubuntu Studio** on Ubuntuun perustuva Linux-jakelu, jossa on runsaasti äänen ja kuvan käsittelyyn tarkoitettuja ohjelmia. Samankaltainen suoraan Debianiin perustuva Linux-jakelu oli Studio 64, jonka ylläpito on lopetettu.

Jakelussa painotetaan audio-, video-, musiikki- ja kuvankäsittelyohjelmistoja.

Jakelussa on käytössä JACK-äänipalvelin ja Linux-ydin on käännetty alhaisen latenssin ominaisuuksilla (RT). Mukana tulee myös äänijärjestelmän hallintaan tarkoitettu "Ubuntu Studio Audio Configuration" -työkalu, jolla voi säätää esimerkiksi latenssi- ja näytteenottotaajuusasetuksia.

## Äänenkäsittely
*Ardour: digitaalinen audiotyöasema
*Audacity: digitaalinen äänieditointiohjelma
*Hydrogen: rumpusyntetisaattori
*JACK Audio Connection Kit: äänipalvelin, jolla voi toteuttaa vähäviiveisen yhteyden MIDI-datalle ja muulle äänidatalle
**JAMin: JACK Audio Connection Kit:n äänenhallintaohjelma
*LilyPond: nuottienkirjoitusohjelma
*Mixxx: digitaalinen levynyhdistämisohjelma
*MusE: monikaistanen JACK Audio Connection Kitiin ja ALSAan perustuva musiikin muokkausohjelma
*Rakarrack: kitaravahvistinsimulaattori
*Rosegarden: digitaalinen muokkaustyöasema
*TiMidity++: synterisaattori, joka muokkaa MIDIä muihin tiedostomuotoihin

## Videonkäsittely
*PiTiVi: videonkäsittelyohjelma
*Kino: epälineaarinen videonkäsittelyohjelma
*Stopmotion: piirrettyjen elokuvien teko-ohjelma
*VLC media player: toisto-ohjelma

## Kuvankäsittely
*Agave: värijärjestelmäohjelma
*Blender: kolmiulotteisen animoinnin ohjelma
*Enblend: kuvanmuokkausohjelma
*FontForge: kirjasimistonmuokkausohjelma
*GIMP: kuvankäsittelyohjelma
*Inkscape: vektorikuvankäsittelyohjelma
*Scribus: sivuntaitto-ohjelma
*Synfig: kaksiulotteisten piirrosten ja aikajanalle sijoitetun animaation ohjelma

## Musiikki
Ubuntu Studio on kerännyt yhteystyössä Edubuntu-projektin kanssa joukon musiikin opetukseen soveltuvia työkaluja, jotka voidaan asentaa Ubuntu Studioon yhdellä kertaa.

* FMIT: viritysmittari
* GNOME Metronome: metronomi
* Minuet: intervallien, sointujen ja asteikkojen harjoitteluohjelma
* MuseScore: nuotinnusohjelma
* PianoBooster: pianonsoiton opetusohjelma
* Solfege: intervallien, sointujen, asteikkojen ja rytmien harjoitteluohjelma

## Lähteet
Ruhi Sarıalp

**Ruhi Sarıalp** (15. joulukuuta 1924 Manisa – 5. maaliskuuta 2001 İzmir) oli turkkilainen kolmiloikkaaja ja olympiamitalisti.

Sarıalp saavutti kolmiloikan olympiapronssia Lontoossa 1948 tuloksella 15,025&nbsp;m. Hän oli vuoteen 2004 saakka maansa ainoa yleisurheilun olympiamitalisti. Brysselin EM-kilpailuissa 1950 hän saavutti pronssia tuloksella 14,53&nbsp;m voittaen Norjan Rune Nilsenin kolmella ja ruotsalaisen olympiavoittajan Arne Åhmanin viidellä senttimetrillä.

## Lähteet
* 
* 
* 

### Viitteet
Aunuksen kuvernementti

**Aunuksen kuvernementti** () oli Venäjän keisarikunnan hallinnollinen alue Karjalassa ja Luoteis-Venäjällä Äänisjärveä ympäröivillä alueilla. Kuvernementti perustettiin 1801 ja lakkautettiin 1922. 1920 perustettu Karjalan työkansan kommuuni ja sitä 1923 seurannut Karjalan autonominen sosialistinen neuvostotasavalta sijoittuivat osittain entisen kuvernementin alueelle.

Kuvernementin alue käsitti pääosan nykyisen Karjalan tasavallan eteläpuoliskosta  sekä Laatokan itäpuolisia alueita nykyisellä Leningradin alueella ja laajoja alueita Äänisen itäpuolelta nykyisillä Arkangelin ja Vologdan alueilla.  Kuvernementin pinta-ala oli 130&nbsp;000 neliövirstaa. Vuonna 1896 kuvernementissa oli 376&nbsp;102  asukasta, näistä 62&nbsp;695 oli karjalaisia, 19&nbsp;917 vepsäläisiä (tšuudeja) ja 2&nbsp;666 suomalaisia.

Kuvernementin pääkaupunki oli Petroskoi. Kuvernementti jakautui seitsemään kihlakuntaan, jotka oli nimetty niiden keskuskaupunkien mukaan.

Vahvan karjalaisasutuksen luonnehtimaa kuvernementin länsiosaa, sen Aunuksen, Petroskoin ja Poventsan kihlakuntien aluetta, on Suomessa kutsuttu Aunuksen Karjalaksi.

## Lähteet

## Aiheesta muualla

*История Олонецкой губернии  (Aunuksen kuvernementin varhaishistoriaa) 
*Олонецкая губерния
Huoneistosauna

**Huoneistosauna** on asunto-osakeyhtiöiden kerrostalohuoneistoissa etenkin 1980-luvulla yleistynyt  saunatyyppi. Huoneistosaunat korvasivat yhteiset talosaunat, joihin kukin asukas sai halutessaan oman viikkovuoron.

Asuntokohtainen huoneistosauna kuvastaa asumisen laadun ja varustetason nousua kiivaan lähiörakentamisen ajoista. Nykyisin huoneistosauna rakennetaan uusiin asuntoihin lähes poikkeuksetta. Toisaalta asuntomarkkinoille on haluttu lisää vaihtoehtoja esimerkiksi halvempien pienasuntojen muodossa. Yksi tapa tähän olisi saunaton pienasunto. Nykyään noin kaksi kolmasosaa omistaa huoneistosaunan.

## Lähteet
Talosauna

**Talosauna** on kerros- tai rivitaloissa asukkaiden yhteiskäytössä oleva sauna. Asukkaat saavat halutessaan viikoittaisen oman saunavuoronsa. Usein on järjestetty myös miesten ja naisten yleisiä vuoroja, *lenkkisaunoja*.

1980-luvulta alkaen asuntoihin ryhdyttiin tekemään asuntokohtaisia huoneistosaunoja, jotka ovat osittain korvanneet talosaunat. Uusia talosaunoja rakennetaan silti edelleenkin.
Avalanche Studios

**Avalanche Studios** on ruotsalainen pelitalo. Sen perustivat vuonna 2003 Christofer Sundberg, Linus Blomberg ja Viktor Blomberg.

Pelien lisäksi yhtiö on kehittänyt Avalanche Engine -pelimoottorin, joka mahdollistaa suurten pelialueiden sekä erilaisten ilmastojen, sääolojen ja vuorokaudenaikojen mallintamisen.

Nordisk Film ilmoitti 30. toukokuuta 2018 ostavansa kokonaan Avalanche Studiosin 117 miljoonalla eurolla. Kesäkuussa 2024 yritys kertoi sulkevansa studionsa New Yorkissa ja Montrealissa. Syyskuussa 2025 yritys kertoi sulkevansa Liverpoolin studionsa ja vähentävänsä väkeä Malmön ja Tukholman studioissaan.

## Pelit

Avalanche Studios on kehittänyt *[[Just Cause (pelisarja)|Just Cause]]* -pelisarjan sekä muun muassa pelit *[[The Hunter (videopeli)|The Hunter]]* ja vuoden 2015 videopelin *[[Mad Max (videopeli)|Mad Max]]*.

E3 2018 -tapahtumassa kerrottiin yhtiön kehittävän *[[Rage (videopeli)|Rage]]*-pelin jatko-osaa *[[Rage 2]]*.

## Lähteet

## Aiheesta muualla
* Profiili MobyGamesissä 
* Avalanche Studiosin virallinen sivusto
Savusaunan kiuas

**Savusaunan kiuas** on kiuastyyppi, jossa tulipesästä savu pääsee levittäytymään vapaasti koko löylyhuoneeseen. Tulipesä on osittain auki yläpuoliseen kivitilaan, ja savukaasut pääsevät virtaamaan kivien välitse. Löylyhuoneesta savu tuuletetaan pois seinän *räppänästä*, raollaan olevasta ovesta tai katon *lakeisesta*. Kiuas on *[[Kertalämmitteinen kiuas|kertalämmitteinen]]*, sillä tulipesässä ei pidetä tulta kylpemisen aikana. Lämmityksen aikana saunassa ei puolestaan voi kylpeä korkean häkäpitoisuuden vuoksi (häkämyrkytyksen vaara). Jotta lämpöä saadaan varattua riittävästi, on kiukaan kivimäärä varsin suuri: useita satoja kiloja.

Koska savusaunan kiukaan tulitilasta savukaasut nousevat itse saunatilaan, on tuli pidettävä suhteellisen pienenä ja tasaisena. Liian suurella liekillä kiukaasta nousevat palokaasut voivat leimahtaa kiukaan yläpuolella ja aiheuttaa tulipalon.

Nykyisin esimerkiksi kylpylöissä voi olla käytössä perinteisen savusaunakiukaan muunnoksia, joissa savukaasut pääsevät löylyhuoneeseen vapaasti vain osan lämmitysajasta, tai kiukaita, joissa on pyritty yhdistämään savusaunakiukaan ja jatkuvalämmitteisen kiukaan ominaisuuksia esimerkiksi lisäämällä kiukaaseen sähkövastukset kylpyaikaa pidentämään.
Rantasauna

**Rantasauna** on rannalla sijaitseva yleensä ulospäin lämpiävä puulämmitteinen tai sähkölämmitteinen sauna, harvemmin sisäänpäin lämpiävä sauna eli savusauna, jota käytetään perheiden tai yritysten ja muiden yhteisöjen virkistyskäyttöön. Rantasaunan ajatuksena on se, että saunasta voi siirtyä suoraan veteen.

Rantasaunojen vaikutukseen maisemiin on kiinnitetty huomiota eikä niitä saa Suomessa enää rakentaa rantaviivalle, vaan yleensä jonkin matkan päähän rannasta siten, että saunat peittyvät puustoon järveltä tai lammelta katseltaessa.
Álvar Núñez Cabeza de Vaca

**Álvar Núñez Cabeza de Vaca** tai usein pelkästään **Álvar Núñez** (n. 1490 Jerez de la Frontera, Espanja – n. 1560 Sevilla, Espanja) oli espanjalainen tutkimusmatkailija.

Cabeza de Vaca syntyi 1500-luvun taitteessa aateliseen perheeseen Jerez de la Fronterassa. Suku oli saanut lisänimen Cabeza de Vaca ("lehmänpää") Martin Alhajalta, joka auttoi Navarran kuningasta Sancho VII:ttä nujertamaan maurit Las Navas de Tolosan taistelussa vuonna 1212. Alhaja oli merkinnyt Sancholle lehmän päällä solan, jota kannatti käyttää.

Cabeza de Vaca osallistui rahastonhoitajana 1527 Pánfilo de Narváezin johtamalle 300 miehen retkelle Floridan valloittamiseksi ja asuttamiseksi. Floridaan joukko saapui huhtikuussa 1528 ja nousi maihin Tampanlahdella. Narváez johti itse tutkimusmatkaa sisämaahan. Ryhmä kierteli muutaman kuukauden sisämaassa ja menetti miehiä kahakoidessaan intiaanien kanssa. Ryhmän palattua rannikolle syyskuussa laiva oli jo ehtinyt lähteä Kuubaan. Ryhmä odotteli turhaan mereltä saapuvaa pelastusta. He söivät hevosensa ja tekivät niiden nahoista viisi pientä venettä. He lähtivät purjehtimaan Meksikonlahden rannikkoa Meksikoon, joutuivat kovaan myrskyyn ja haaksirikkoutuivat Galveston Islandille marraskuussa. Siinä vaiheessa ryhmä oli pienentynyt noin 80 mieheen. Osa miehistä kuoli merellä ja suurin osa seuraavan talven aikana. Ryhmä lähti etenemään maitse Rio Grandea kohti, ja se pieneni edelleen 15 mieheen. Karankawaintiaanit ottivat jäljelle jääneet vangiksi. Espanjalaiset olivat vankina kuusi vuotta. Cabeza de Vaca onnistui kolmen muun henkilön kanssa pakenemaan vuonna 1534.

Paenneet espanjalaiset elivät kaksi vuotta omillaan. He pärjäsivät kaupankäynnillä vaeltavien heimojen kanssa. Lisäksi he saivat mainetta parantajina. Nelikon tarkka reitti ei ole tiedossa, mutta nykyään oletetaan, että he matkasivat Texasin rannikkoa Rio Grandelle ja kääntyivät sieltä ensin pohjoiseen ja sitten länteen nykyisessä Texasissa ja Meksikon pohjoisosassa. Maaliskuussa 1536 nelikko vihdoin kohtasi espanjalaisia lähellä Culiacánin kaupunkia Länsi-Meksikossa.

Cabeza de Vaca ilmoittautui Méxicossa varakuningas Antonio de Mendozalla ja palasi sitten Espanjaan uuden työn perässä. Hänet nimitettiin vuonna 1540 Río de la Platan alueen kuvernööriksi (nykyinen Paraguay). Vuosina 1540–1541 Cabeza de Vaca johti 1&nbsp;600 kilometrin mittaista tutkimusmatkaa Brasiliasta Asuncióniin, jossa hän vastaanotti kuvernöörin viran. Vuonna 1544 Cabeza de Vaca syrjäytettiin virasta kapinassa. Hänet kutsuttiin vangittuna takaisin Espanjaan vuonna 1554 ja karkotettiin Afrikkaan. Hänet armahdettiin kahden vuoden kuluttua.

Cabeza de Vacan vuonna 1542 kirjoittama teos *Naufragios y comentarios* Narváezin tutkimusmatkasta ja hänen tarinansa zuni-intiaaneista sekä Cibolan kultaisista kaupungeista inspiroivat espanjalaisia, kuten Hernando de Sotoa ja Francisco Vázquez de Coronadoa, uusiin tutkimusmatkoihin.

## Lähteet
*

### Viitteet

## Aiheesta muualla

* PBS:n dokumentti Cabeza de Vacan matkasta 
* Cabeza de Vacan kirjoittama kirja matkasta
Saunarakennus

**Saunarakennus** on rakennus, jossa saunotaan. Kokonaisuus sisältää usein *löylyhuoneen* lisäksi myös pukuhuoneen ja kuistin. Saunarakennuksen käsittämiä tilakokonaisuuksia voi olla myös kerrostalojen yleisissä tiloissa ja huoneistoissa pesuhuoneen yhteydessä.

Saunarakennelmia on myös kuntosalien ja uimahallien sekä hotellien yhteydessä.

Aluksi saunarakennelmat olivat asuntojen yhteydessä: saunoissa asuttiin. Toisessa vaiheessa palovaaran vuoksi saunat rakennettiin erilleen muista asumuksista. Kolmannessa vaiheessa karjakeittiöiden yleistyttyä saunat rakennettiin niiden yhteyteen vedenkannon ja puunkannon järkeistämiseksi samoin kuin siksi, että karjakeittiön lämmöstä osan tuottivat naudat ruumiinlämmöllään.

## Lähteet
Obadele Thompson

**Obadele Thompson** (s. 30. maaliskuuta 1976 Saint Michael, Barbados) on barbadoslainen pikajuoksija, 100&nbsp;metrin olympiamitalisti.

Thompson sijoittui Fukuokan universiadeissa 1995 toiseksi 100&nbsp;metrin juoksussa. Saman vuoden Göteborgin MM-kilpailuissa hän eteni 100&nbsp;metrillä toisiin alkueriin ja 200&nbsp;metrillä välieriin. Atlantan olympialaisissa 1996 hän sijoittui 200&nbsp;metrillä neljänneksi ajalla 20,14 , mutta karsiutui 100&nbsp;metrillä välierissä. Ateenan MM-kilpailuissa 1997 hän oli 200&nbsp;metrillä kuudes juostuaan ajan 20,37. Puolta lyhyemmällä matkalla hän eteni välieriin. GP-finaalissa hän sijoittui 200&nbsp;metrillä toiseksi.

Thompson voitti vuonna 1998 Johannesburgin maailmancupissa 100&nbsp;metriä ennätyksellään 9,87. Hän sijoittui samalla matkalla lisäksi kolmanneksi kansainyhteisön kisoissa ja toiseksi GP-finaalissa. Maebashin MM-hallikisoissa 1999 hän saavutti Frankie Fredericksin jälkeen hopeaa 200 metrillä maanosaennätyksellä 20,26. Sevillan MM-kilpailuissa Thompson sijoittui molemmilla pikamatkoilla neljänneksi. 100&nbsp;metrillä hän jäi pronssista kolmen sadasosasekunnin päähän , 200&nbsp;metrillä eroa oli 0,12 sekuntia.

Thompson saavutti Maurice Greenen ja Ato Boldonin jälkeen olympiapronssia 100&nbsp;metrillä Sydneyssä 2000 ajalla 10,04. Kyseessä oli Barbadoksen ensimmäinen ja toistaiseksi ainoa olympiamitali. 200&nbsp;metrillä hän sijoittui neljänneksi samalla ajalla (20,20) kuin pronssimitalisti Ato Boldon. Edmontonin MM-kilpailuissa 2001 Thompson karsiutui 100&nbsp;metrillä välierissä ja Pariisin MM-kilpailuissa 2003 toisissa alkuerissä. Ateenan olympialaisissa 2004 hän oli 100&nbsp;metrillä seitsemäs ajalla 10,10. Helsingin MM-kisoissa 2005 hän putosi samalla matkalla toisissa alkuerissä.

Thompson teki vuonna 1994 junioreiden maailmanennätyksen. Hänen nimissään on ollut myös kaikkien aikojen nopein 100&nbsp;metrin tulos hänen juostuaan huhtikuussa 1996 El Pasossa ajan 9,69. Tulos ei kuitenkaan ollut tilastokelpoinen, sillä myötätuulta oli yli 5&nbsp;m/s.

Thompson solmi helmikuussa 2007 avioliiton Marion Jonesin kanssa.

## Ennätykset
;Ulkoradat
:100 metriä – 9,87 (1998)
:200 metriä – 19,97 (2000)
:400 metriä – 45,38 (1996)
;Sisäradat
:55 metriä – 5,99 (1997)
:60 metriä – 6,56 (1999)
:200 metriä – 20,36 (1996)

## Lähteet
*

### Viitteet
Luettelo Venäjällä poliittisista syistä vangituista suomalaisista kansanedustajista

Tämä on **luettelo Venäjällä ja Neuvostoliitossa vangituita entisistä ja tulevista suomalaisista [[kansanedustaja|kansanedustajista]]**. Useimmat vangitut vangittiin poliittisista syistä.

## Kalterijääkärit
Kalterijääkärit vangittiin toiminnastaan jääkäriliikkeessä.

## Autonomian aikana majesteettirikoksesta vangitut tai Siperiaan karkotetut
Autonomian aikana vangittiin majesteettirikoksesta tai karkotettiin Siperiaan myös silloisia tai tulevia kansanedustajia. Heidät luetellaan Suomessa vangittujen kansanedustajien luettelon vastaavassa osiossa.

## Stalinin vainoissa vangitut
Stalinin poliittisen terrorin aikana vangittiin ja teloitettiin myös suomalaisia kansanedustajia.

## Katso myös
* Luettelo poliittisista syistä Suomessa vangituista kansanedustajista

## Lähteet
* Eduskunta: ''Kansanedustajat 1907–'' -matrikkeli.
* 
* Juha-Pekka Tikka: Isä Stalinin kansanedustajat, Nykypäivä 12.4.2013.

### Viitteet
Paulo Assunção

**Paulo Assunção da Silva** (s. 25. tammikuuta 1980 Várzea Grande, Brasilia) on brasilialainen jalkapalloilija. Hän edustaa Brasilian pääsarjassa pelaavaa São Pauloa. Hän on pelipaikaltaan puolustava keskikenttäpelaaja. Assunçãolla on myös Portugalin kansalaisuus.

## Ura
Assunção aloitti uransa Palmeirasissa. Kaudeksi 2002–2003 hän siirtyi madeiralaisseura Nacionaliin ja teki ensiesiintymisensä Portugalin pääsarjassa 26. tammikuuta 2003 Vitória Guimarãesia vastaan.

Kahden hyvin menneen kauden jälkeen Assunção siirtyi Portoon, hänet kuitenkin lainattiin ensimmäisenä kautenaan kreikkalaiseen AEK Ateenaan. Heinäkuussa 2005 hän palasi Portoon ja onnistui vakiinnuttamaan paikkansa joukkueessa. Hän voitti Portossa kolme peräkkäista liigamestaruutta vuosina 2006, 2007 ja 2008.

Heinäkuussa 2008 Assunção siirtyi espanjalaiseen Atlético Madridiin. Hän onnistui nopeasti vakiinnuttamaan pelipaikkansa avauskokoonpanossa. Ensimmäisen kauden päätteeksi joukkue sijoittui neljänneksi ja selvisi näin seuraavan kauden Mestarien liigan karsintoihin. Assunção teki ensimmäisen maalinsa Atléticossa 17. tammikuuta 2010 kotiottelussa Sporting Gijónia vastaan. Toukokuussa 2010 hän oli mukana voittamassa Eurooppa-liigaa, jossa hän pelasi kaikissa pudotuspelivaiheen otteluissa. Assunção voitti samana vuonna myös UEFA Super Cupin sekä Eurooppa-liigan toistamiseen vuonna 2012. Hän siirtyi nykyiseen seuraansa heinäkuussa 2012.

## Saavutukset
***[[FC Porto|Porto]]**:
**Portugalin liiga: 2006, 2007, 2008
**Portugalin cup: 2006
**Portugalin supercup: 2005
***[[Club Atlético de Madrid|Atlético]]**:
**Eurooppa-liiga: 2010, 2012
**UEFA Super Cup: 2010

## Lähteet

## Aiheesta muualla
* Tilastot BDFutbol -sivustolla
Brion James

**Brion Howard James** (20. helmikuuta 1945 Redlands, Kalifornia, Yhdysvallat – 7. elokuuta 1999 Malibu, Kalifornia, Yhdysvallat) oli yhdysvaltalainen näyttelijä. Hän on näytellyt muun muassa Ridley Scottin ohjaamassa elokuvassa *[[Blade Runner]]*. James näytteli vuonna 1991 televisiosarjan *[[Kauhua kryptasta]]* jaksossa ”Split Second”.

## Lapsuus
Brion syntyi 20. helmikuuta 1945 Redlandsissa, Kaliforniassa Ida Maelle ja Jimmy Jamesille. Jimmy rakensi kaupunkiin pienen elokuvateatterin poikansa ollessa parivuotias. Brion oppi nopeasti käyttämään projektoria isän työskentelyä vierestä seuraamalla. Melkein päivittäin 1950-lukulaisia elokuvia katsellessaan hänelle kehkeytyi pian haave päästä itsekin näyttelemään elokuviin.

## Kuolema
Brion kuoli 7. elokuuta 1999 Kalifornian Malibussa sydänkohtaukseen 54-vuotiaana.

## Osittainen filmografia
* *[[Blade Runner]]* (1982)
* *[[48 tuntia]]* (1982)
* *[[Vihollisen armoilla (vuoden 1985 elokuva)|Vihollisen armoilla]]* (*Enemy Mine*, 1985)
* *[[Konnajengi]]* (*Crimewave*, 1985)
* *[[Steel Dawn]]* (1987)
* *[[Keskipäivän painajainen]]* (*Nightmare at Noon*, 1988)
* *[[Tango & Cash]]* (1989)
* *[[Naapurissa kummittelee 3]]* (1989)
* *[[Toiset 48 tuntia]]* (*Another 48 Hours*, 1990)
* *[[Nemesis (elokuva)|Nemesis]]* (1992)
* *[[The Player – Pelimies]]* (1992)
* *[[Jokikyttä]]* (*Striking Distance*, 1993)
* *[[Time Runner]]* (1993)
* *[[Killing me softly – kuolema hiljaisuudessa]]* (*The Soft Kill*, 1994)
* *[[Murha suorassa lähetyksessä]]* (*The Radioland Murders*, 1994)
* *[[Vaarallista seuraa (vuoden 1995 elokuva)|Vaarallista seuraa]]* (*The Nature of the Beast*, 1994)
* *[[Ritariässä 2010]]* (*Knight Rider 2010*, 1994)
* *[[Hong Kong 97 – vaaran valtakunta]]* (*Hong Kong 97*, 1994)
* *[[Roskajoukko]]* (*F.T.W.*, 1994)
* *[[Kumppanina kuolema]]* (*The Companion*, 1994)
* *[[2049 (elokuva)|2049]]* (*Precious Find*, 1996)
* *[[Pahantekijä]]* (*Malevolence*, 1996)
* *[[Aikapommi (vuoden 1996 elokuva)|Aikapommi]]* (*Bombshell*, 1996)
* *[[Chase Moran]]* (*Assault on Dome 4*, 1996)
* *[[The Fifth Element – puuttuva tekijä]]* (*The Fifth Element*, 1997)
* *[[Marco Polon kertomaton tarina]]* (*Marco Polo: Haperek Ha’aharon*, 1997)
* *[[The Operator]]* (2000)

## Lähteet

## Aiheesta muualla
* 
*
Alan (kansantanssiryhmä)

**Alan** on Venäjään kuuluvasta Pohjois-Ossetiasta kotoisin oleva valtiollinen kansantanssiryhmä, jonka kotipaikka on valtion pääkaupunki Vladikavkaz. Ryhmä on perustettu vuonna 1938. Ryhmän erikoisuutena on muun muassa kaukasialainen monikulttuurisuus, ja siihen kuuluu kaukasialaiseen tapaan useiden eri kansallisuuksien edustajia kuten osseetteja, venäläisiä, inguuseja sekä armenialaisia sekä Dagestanin kansoja. Ryhmän nimi tulee alaaneilta, joita eri lähteissä pidetään osseettien muinaisina esi-isinä.

Ryhmä on saanut huomattavaa kansainvälistä menestystä. Se on esiintynyt Japanissa 2008, ja samana vuonna ryhmällä oli muun muassa Suomen kiertue, jossa se esiintyi ohjelmistollaan "Alan - Kaukasian lumo". Ryhmän tanssiohjelmistoon kuuluu eri kansojen perinteisiä tansseja ja musiikkia nykyaikaisine sovituksineen. Ryhmä ei keskity pelkästään perinteiseen ripaskaan, vaan siinä on veitsiakrobatia sekä rumpalien kilpailuja. Ryhmän taiteellisena johtajana toimii Juri Magkajev.

## Lähteet

## Aiheesta muualla
*http://www.alandance.ru/ Kotisivu
Eddie Anderson

**Edward "Eddie" Anderson** (18. syyskuuta 1905 Oakland, Kalifornia &ndash; 28. helmikuuta 1977 Los Angeles) oli afroamerikkalainen näyttelijä, joka muistetaan parhaiten esittämästään Rochesterin roolista radio- ja televisiosarjassa *[[The Jack Benny Program]]*.

Andersonin isä oli minstrel-esiintyjä ja äiti sirkuksen nuorallatanssija. Ensimmäisen merkittävän roolinsa valkokankaalla Anderson sai vuonna 1936 elokuvassa *Vihreät laitumet*.  Pian sen jälkeen hän vieraili *Jack Benny Program*issa rautatiekantajan roolissa ja pian hänen roolinsa vakinaistettiin.  Anderson roolihahmosta kehittyi myöhemmin Jack Bennyn autonkuljettaja Rochester. Alkuvaiheessa Rochesterin roolihahmo oli stereotyyppisen afroamerikkalainen, mutta vuosien varrella siihen saatiin lisää syvyyttä ja stereotyyppisyys väheni.

Anderson esiintyi myös useissa elokuvissa yhdessä Jack Bennyn kanssa. Hänen muista rooleistaan tunnetuimpia on Uncle Peter elokuvassa *[[Tuulen viemää (elokuva)|Tuulen viemää]]*.

Eddie Anderson nimettiin Radio Hall of Fameen vuonna 2001.

## Lähteet

## Aiheesta muualla
* 
* blackpast.org: Anderson, Eddie "Rochester" (1905-1977)
Paraksantiini

**Paraksantiini** (1,7-dimetyyliksantiini) on ksantiinin johdannainen. Ainetta tavataan luonnossa kilpiliaanissa (*Sinomenium acutum*) . Paraksantiini muistuttaa rakenteeltaan huomattavasti kofeiinia ja on sen pääaineenvaihduntatuote , jopa 80&ndash;90 prosenttia kofeiinista muuttuu ihmiskehossa paraksantiiniksi . 

Paraksantiinia voidaan valmistaa synteettisesti joko suoraan ksantiinista tai kokonaissynteesillä isopropyylihydratsiinista ja 2-syano-3-etoksi-akryylihapon etyyliesteristä .

Paraksantiinilla on monia biologisia vaikutuksia, joista useat ovat kofeiinin kaltaisia . Paraksantiinin on todettu muun muassa nostavan verenpainetta, lisäävän veriplasman adrenaliinipitoisuutta, lisäävän vapaiden rasvahappojen määrää, lisäävän Ca2+-ionien määrää luustolihaksissa ja salpaavan adenosiinireseptoreja . Lisäksi eläinkokeissa on todettu paraksantiinilla olevan rauhoittava vaikutus hiiriin . Teofylliini ja teobromiini ovat paraksantiinin isomeerejä.

## Lähteet

## Aiheesta muualla
*PubChem: Paraxanthine 
*Human Metabolome Database: Paraxanthine 
*Food Component Database (FooDB): Paraxanthine 
*KEGG: Paraxanthine
Desjatiina

**Desjatiina** on vanha venäläinen pinta-alamitta, joka vastaa runsasta hehtaaria. Virallisen desjatiinan () määritelmä oli 2&nbsp;400 neliösyltä, kun venäläinen syli oli 7 jalkaa eli 2,134 m. Desjatiina on SI-järjestelmässä 10&nbsp;925,4 neliömetriä.
Mike Smith

**Mike Smith** on muun muassa seuraavien henkilöiden nimi:

* Mike Smith, englantilainen jalkapallovalmentaja
* Mike Smith, englantilainen saksofonisti
* Mike Smith (s. 1982), kanadalainen jääkiekkomaalivahti
* Mike Smith (s. 1972), kanadalainen näyttelijä
* Mike Smith (s. 1967), kanadalainen yleisurheilija, kymmenottelija
* Mike Smith (s. 1981), yhdysvaltalainen amerikkalaisen jalkapallon pelaaja
* Mike Smith (s. 1959), yhdysvaltalainen amerikkalaisen jalkapallon valmentaja
* Mike Smith (s. 1962), yhdysvaltalainen jockey
* Mike Smith (s. 1945), yhdysvaltalainen jääkiekkovaikuttaja
* Mike Smith (s. 1973), yhdysvaltalainen kitaristi (Limp Bizkit, Snot)
* Mike Smith, yhdysvaltalainen rumpali (Suffocation)
* Mike Smith, uusiseelantilainen televisio-ohjaaja
Paha äitipuoli

**Paha äitipuoli** on fiktiivisissä tarinoissa, varsinkin saduissa, esiintyvä perushahmo. Hahmo esiintyy monissa klassisissa saduissa kuten Tuhkimo, Lumikki sekä Hannu ja Kerttu.

Paha äitipuoli on yleensä tarinoissa protagonistin isän uusi puoliso, sillä biologinen äiti on kuollut. Henkilöhahmona paha äitipuoli on tarinoiden antagonisti ja luonteeltaan ahne, viekas, ilkeä ja julma. Tyypillisesti paha äitipuoli vihaa tarinoissa kasvattilapsiaan, nöyryyttää heitä ja yrittää tuhota heidät. Usein vihan kohteena on kasvattitytär, toisinaan kaksi kasvattilasta, veli ja sisar. Jos äitipuolella on omia lapsia, hän suosii näitä häikäilemättä ottolasten kustannuksella.

Äitipuoli-hahmojen on ajateltu heijastelevan äidin kielteisiä puolia ja toimivan eräänlaisena ”vasta-äitinä”, äitiroolin pahana puolena. 

## Lähteet
*Chris Baldick: The Concise Oxford Dictionary of Literary Terms. Oxford University Press 1990. 
*Hans Biedermann: Suuri symbolikirja. WSOY 1993. 

### Viitteet
Futon

**Futon** (; ) on japaninkielinen sana, joka tarkoittaa vuodevaatteita, joita käytetään muun muassa Japanissa ja Etelä-Koreassa. Futon koostuu alla käytettävästä patjasta *shikibutonista* (敷き布団) ja päällä käytettävästä peitosta *kakebutonista* (掛け布団). Futon voidaan asettaa sekä vuoteeseen että lattialle, joka Japanissa on yleensä päällystetty tatamilla. Japanissa futon laitetaan usein päiväksi pois tatamilta sitä varten huoneeseen rakennettuun kaappiin *oshiireen* (押入れ).

Futoneja on aina valmistettu monista raaka-aineista, kuten untuvasta, höyhenistä, luonnonkumista, kookoskuidusta, villasta, silkistä sekä puuvillasta, joka ajan myötä vakiintui yleisimmäksi perinteisen futonin materiaaliksi. Nykyään futoneita valmistetaan myös vaahtomuovista ja erilaisista kemiallisista kuiduista.

Länsimaissa futon-sanaa käytetään laajasti kuvaamaan itse patjaa tai tietyntyyppistä vuodesohvaa.

## Lähteet

## Aiheesta muualla
Operaatio Dragoon

**Operaatio Dragoon** (”rakuuna”) oli länsiliittoutuneiden onnistunut maihinnousu Etelä-Ranskaan toisessa maailmansodassa. Operaatio tapahtui 15. elokuuta 1944 ja maihinnousupaikka oli Toulonin sekä Cannesin kaupunkien välissä. Operaation nimi juontui Draguignan-nimisestä kaupungista, joka oli lähellä maihinnousupaikkaa.

Huolimatta operaation suuruudesta, Dragoon ei ole kovinkaan tunnettu. Se on usein jäänyt Pohjois-Ranskassa samana kesänä taisteltun Normandian maihinnousun varjoon. Dragoon oli kuitenkin liittoutuneiden kannalta tärkeä operaatio, sillä se avasi Ranskaan uuden rintaman ja hellitti Normandiassa taisteleviin kohdistuvaa painetta. Operaatiossa saatiin lisäksi haltuun tärkeä Marseillen satamakaupunki, joka muodostui yhdeksi tärkeimmäksi länsiliittoutuneiden huolto- ja tarvikelähteeksi.

## Maihinnousu
Operaatio alkoi aamuyöllä 15. elokuuta maahanlaskujoukkojen pudotuksella 20 kilometriä sisämaahan päin, Le Muyn kunnan alueelle. Pudotus epäonnistui, ja laskuvarjojoukot ajautuivat kilometrien päähän laskeutumispaikastaan. Saksalaisten selusta oli kuitenkin puutteellisesti miehitetty, ja ainoat kohdatut saksalaiset kukistettiin nopeasti. Ennen maihinnousua Ranskan vastarintaliike oli auttanut liittoutuneiden toimintaa selustassa muun muassa tuhoamalla puhelinlinjoja ja kuljetusyhteyksiä.

Itse maihinnousu alkoi kello 8.00 ilmavoimien ja laivaston tykistötulella. Maihinnousujoukot kokivat rannoilla vain vähäistä vastarintaa: suuri osa saksalaisista oli joko saksalaisten miehittämiltä alueilta koottuja joukkoja tai itärintamalta irrotettuja veteraaneja, jotka antautuivat nopeasti. Liittoutuneet pääsivätkin lähes kaikilta maihinnousurannoilta etenemään nopeasti yhdistäen laskuvarjojoukkojen valtaamat alueet sillanpääasemaan.

## Liittoutuneiden eteneminen pohjoiseen
Saksalaisten koettua raskaita tappioita yhdysvaltalaisten onnistuneessa operaatio Cobrassa Normandiassa, alivoimaisilla saksalaisilla ei ollut muuta vaihtoehtoa kuin aloittaa täysi perääntyminen koko Etelä-Ranskan alueella. Yhdysvaltalaiset etenivät pohjoiseen, vapauttaen Dignen 18. elokuuta ja Lyonin 3. syyskuuta. Samaan aikaan ranskalaiset etenivät rannikkoa pitkin. Toulon ja Marseille vapautettiin molemmat saman päivän aikana, 27. elokuuta.

Vajaassa kuukaudessa liittoutuneet olivat edenneet yli 800 kilometriä. Sotavangeiksi saatuja antautuneita saksalaisia oli 100&nbsp;000, noin kolmannes kaikista Etelä-Ranskan saksalaissotilaista. Liittoutuneiden tappiot olivat yhteensä noin 17&nbsp;000 kaatunutta ja haavoittunutta. 10. syyskuuta ensimmäiset liittoutuneiden sotilaat tapasivat Normandiassa taistelleen Yhdysvaltain 3. armeijan.

## Lähteet

## Aiheesta muualla
Samantha Beckinsale

**Samantha Jane Beckinsale** (s. 23. heinäkuuta 1966 Lontoo, Englanti) on englantilainen näyttelijä.

Hän on näytellyt muun muassa televisiosarjoissa *[[Shelley (televisiosarja)|Shelley]]* (1989–1992), *[[London's Burning (televisiosarja)|London's Burning]]* (1990–1992), *[[Time After Time (televisiosarja)|Time After Time]]* (1994–1995), *[[Get Well Soon (televisiosarja)|Get Well Soon]]* (1997) sekä *[[Duck Patrol (televisiosarja)|Duck Patrol]]* (1998). 
Hän on naimisissa näyttelijä Richard Trinderin kanssa.

Hänen isänsä on edesmennyt näyttelijä Richard Beckinsale ja sisarpuolensa näyttelijä Kate Beckinsale.
Fabrizio Mori

**Fabrizio Mori** (s. 28. kesäkuuta 1969 Livorno) on entinen italialainen 400&nbsp;metrin aitajuoksija, lajin maailmanmestari.

Mori sijoittui Atlantan olympialaisissa 1996 kuudenneksi ajalla 48,41. Ateenan MM-kilpailuissa 1997 hän oli neljäs juostuaan ajan 48,05, jolla jäi pronssimitalista 0,17 sekunnin päähän . Hän kuului myös Italian 4&nbsp;×&nbsp;400&nbsp;metrin viestijoukkueeseen, joka sijoittui kahdeksanneksi . Budapestin EM-kilpailuissa 1998 hän saavutti aitajuoksussa pronssia ajalla 48,71 .

Mori voitti 400&nbsp;metrin aitajuoksun maailmanmestaruuden Sevillassa 1999. Hänen voittoaikansa oli 47,72 ja hän kukisti hopeamitalisti Stéphane Diaganan 0,4 sekunnilla. Sydneyn olympialaisissa hän sijoittui seitsemänneksi. Edmontonin MM-kilpailuissa 2001 Mori sijoittui toiseksi ennätyksellään 47,54. Hän hävisi kilpailun voittaneelle Felix Sánchezille viisi sadasosasekuntia. Münchenin EM-kilpailuissa 2002 hän oli neljäs.

Mori voitti kolme kertaa 400 metrin aitajuoksun Euroopan cupissa. Hän paransi matkan Italian ennätystä yhteensä viisi kertaa. Hän on pituudeltaan 175&nbsp;cm ja painoi aktiivivuosinaan 68&nbsp;kg.

## Lähteet
*
### Viitteet
Moreno Mannini

**Moreno Mannini** (s. 15. elokuuta 1962 Imola) on entinen italialainen jalkapallopuolustaja. Hänen ammattilaisseuranaan oli pisimpään (vuosina 1984–1999) UC Sampdoria. Hän oli ennen sitä pelannut jo muissa italialaisissa seuroissa, ja sen jälkeen vuoteen 2000 hän pelasi Nottingham Forest FC:issa Englannissa.

Mannini kuului myös Italian jalkapallomaajoukkueeseen. 

## Aiheesta muualla
* National Football Teams: Player – Moreno Mannini
12 Wasted Years

**12 Wasted Years** on Iron Maidenin videodokumentti vuodelta 1987. Videolla seurataan yhtyeen historiaa vuosilta 1975–1987. Video sisältää useita harvinaisia videoita ja haastatteluja yhtyeen uralta, joista suurin osa on myös vuonna 2005 julkaistulla *[[The Early Days]]* -DVD:llä. Video julkaistiin alun perin laserdiscille ja VHS:lle.

## Kappaleet
# "Stranger in a Strange Land" (promotionaalinen video 1986)
# "Charlotte the Harlot" (live 1980)
# "Running Free" (live 1980)
# "Women in Uniform" (promotionaalinen video 1980)
# "Murders In The Rue Morgue" (live 1982) 
# "Children of the Damned" (live 1982) 
# "The Number of the Beast" (live 1985) 
# "Total Eclipse" (live 1982)
# "Iron Maiden" (live 1983) 
# "Sanctuary" (live 1982) 
# "The Prisoner" (live 1982)
# "22, Acacia Avenue" (live 1983)
# "Wasted Years" (live 1986)
# "The Trooper" (live 1985)

## Lähteet
Yleisurheilun Euroopan cup

**Yleisurheilun Euroopan cup** oli yleisurheilun vuosittain järjestettävä maaottelukilpailu. Ensimmäisen kerran Euroopan cup järjestettiin vuonna 1965 ja vuoteen 1993 saakka se käytiin vain joka toinen vuosi. Vuonna 2009 Euroopan cup korvattiin uudella Euroopan joukkuemestaruuskilpailulla, jossa kunkin maan miehet ja naiset muodostavat yhteisen joukkueen.

## A-finaalin ja superliigan voittajat

## Lähteet
Pikkukipuaja

**Pikkukipuaja** (*Glyphorynchus spirurus*) on pieni ruskea amerikkalainen varpuslintu.

## Koko ja ulkonäkö
Linnun pituus on 14–15&nbsp;cm ja paino 14–16,5&nbsp;g. Pikkukipuaja on punaruskea ja sen päässä ja rinnassa on vaaleita viiruja ja täpliä. Nokka on suora, kapean kartiomainen. Sen pyrstösulat ovat kankeat ja lintu nojaa pyrstöönsä kivutessaan puunrunkoa ja oksia ylös. Sukupuolet ovat samanvärisiä.

## Esiintyminen
Pikkukipuaja on yleinen lintu Keski- ja Etelä-Amerikassa, Etelä-Meksikosta Pohjois-Boliviaan ja Amazonin alueella. Tyynenmeren rannikoilta se kuitenkin enimmäkseen puuttuu. Laji on enimmäkseen paikkalintu, mutta paikallisia vaelluksia voi tapahtua. Lajin elinympäristön laajuus on 7,2 miljoonaa neliökilometriä. Lajista tunnetaan 14 alalajia.

## Elinympäristö
Pikkukipuajat elävät alavien maiden sulkeutuneissa metsissä. Niitä ei yleensä tavata vuoristossa kilometriä korkeammalla.

## Lisääntyminen
Pikkukipuaja rakentaa kuppimaisen pesänsä tavallisesti puunrungon halkeamaan tai onkaloon. Pesä on yleensä matalalla lähellä maanpintaa, mutta voi olla jopa 6&nbsp;m korkealla. Naaras munii tavallisesti kaksi valkoista munaa.

## Ravinto
Pikkukipuaja etsii ravintonsa puun kuoresta ja kuoren alta naputtelemalla nokallaan kuorta samalla kun se kiipeää runkoa ylöspäin. Ravintona ovat hyönteiset ja hämähäkit.

## Lähteet
* Perrins, Christopher M. (päätoim.) 1992: Otavan lintutieto - Maailman linnut. Otava. Italia. 

### Viitteet
Maiden England

**Maiden England** on Iron Maidenin livevideo *[[Seventh Son of a Seventh Son]]* -kiertueelta, jonka nimi oli Seventh Tour of a Seventh Tour.

Video äänitettiin Birminghamissa, Englannissa 27 ja 28. marraskuuta 1988 ja julkaistiin VHS:nä vuonna 1989 ja rajoitettuna painoksena vuonna 1994 videona/cd:nä. CD:llä ei ollut kaikkia VHS:llä olevia kappaleita. Videolta julkaistiin singlenä kappale "Infinite Dreams".

Videon ohjasi ja editoi Iron Maidenin basisti ja perustaja Steve Harris.

## Kappaleet
### VHS:n kappaleet
# "Moonchild"
# "The Evil That Men Do"
# "The Prisoner"
# "Still Life"
# "Die With Your Boots On"
# "Infinite Dreams"
# "Killers"
# "Can I Play with Madness"
# "Heaven Can Wait"
# "Wasted Years"
# "The Clairvoyant"
# "Seventh Son Of A Seventh Son"
# "The Number Of The Beast"
# "Hallowed Be Thy Name"
# "Iron Maiden"

### CD:n kappaleet
# "Moonchild"
# "The Evil That Men Do"
# "The Prisoner"
# "Still Life"
# "Die With Your Boots On"
# "Infinite Dreams"
# "Killers"
# "Heaven Can Wait"
# "Wasted Years"
# "The Clairvoyant"
# "Seventh Son Of A Seventh Son"
# "The Number Of The Beast"
# "Iron Maiden"

## Soittajat
* Bruce Dickinson - laulu
* Dave Murray - kitara 
* Adrian Smith - kitara, taustalaulu
* Steve Harris - basso, taustalaulu
* Nicko McBrain  - rummut

## Aiheesta muualla
* Maiden England Internet Movie Databasessa
Live After Death (video)

**Live After Death** on Iron Maidenin nauhoitettu konsertti, joka julkaistiin vuonna 1985 VHS:nä, Betamaxina, Laserdiscinä, VHD:nä, Hi-8:nä  ja vuonna 2008 DVD:nä. Konsertti nauhoitettiin samannimiselle albumille vuonna 1985.

Videolla on Iron Maidenin loppuunmyyty konsertti Long Beach Arenalla maaliskuussa 1985 World Slavery Tour -kiertuellaan. Videolla on materiaalia kuin albumilla. Konsertti esitettiin alun perin MTV:llä. Kyseistä taltiointia on esitetty myös Suomen televisiossa 1990-luvun alkupuoliskolla. YLE:n televisiossa esitettyjen musiikkiohjelmien tapaan kaikkien kappaleiden sanat oli tekstitetty suomeksi, ja koko ohjelman nimeksi oli laitettu *Live After Death - Meno päällä*.

Iron Maiden julkaisi *Live After Deathin* DVD:nä 4. helmikuuta 2008 eli samaan aikaan, kun yhtyeen Somewhere Back in Time World Tour -kiertue oli käynnissä.  

Uudessa versiossa on kaksi miksattua versiota: Martin Birchin versio, jossa on alkuperäinen konsertti ja uusi Kevin Shirleyn monikanavaääninen 5.1 Stereo -miksaus.

*Live After Deathin* suunnitteli Yhdysvalloissa Universal Music Group ja Sony BMG Music Entertainment. Muissa maissa videon julkaisi EMI.

## Kappaleet
# "Intro: Churchill's Speech"/"Aces High"
# "2 Minutes to Midnight"
# "The Trooper"
# "Revelations"
# "Flight of Icarus"
# "Rime of the Ancient Mariner"
# "Powerslave"
# "The Number of the Beast"
# "Hallowed Be Thy Name"
# "Iron Maiden"
# "Run to the Hills"
# "Running Free"
# "Sanctuary"

## Soittajat
* Bruce Dickinson - laulu
* Dave Murray - kitara
* Adrian Smith - kitara
* Steve Harris - basso
* Nicko McBrain - rummut

## Listasijoitukset
### Video ja DVD

## Lähteet
Unholy Blessings

**Unholy Blessings** on suomalaisen black metal -yhtye Beheritin materiaalista koostettu bootleg, joka julkaistiin vuonna 1993. 

Kokoelma sisältää demot *The Seventh Blasphemy* (1990), *Demonomancy* (1990) ja *Promo 92* (1992) sekä EP:n *Dawn Of Satans Millennium* (1990). Loput viisi liveraitaa on poimittu 20. lokakuuta 1990 järjestetystä konsertista.

## Kappaleet
#
#
#
#
#
#
#
#
#
#
#
#
#
#
#
#
#
#
#
#
#
#
#
#
#

:1 = demolta *The Seventh Blasphemy*
:2 = demolta *Demonomancy*
:3 = demolta *Promo 92*
:4 = EP:ltä *Dawn of Satan's Millennium*
The First Ten Years: The Videos

**The First Ten Years** on Iron Maidenin videokokoelma, joka julkaistiin VHS:lle ja laserdiscille vuonna 1990. Siinä on kaikki yhtyeen promotionaaliset videot vuosilta 1980-1990. Video on jatkoa *[[The First Ten Years]]* -singlesarjaan.

## Track listing
# "Women in Uniform"
# "Wrathchild (live)"
# "Run to the Hills"
# "The Number of the Beast"
# "Flight of Icarus"
# "The Trooper"
# "2 Minutes to Midnight"
# "Aces High"
# "Running Free (live)"
# "Wasted Years"
# "Stranger in a Strange Land"
# "Can I Play with Madness"
# "The Evil That Men Do"
# "The Clairvoyant"
# "Infinite Dreams (live)"
# "Holy Smoke"
Pitkänokkakipuaja

**Pitkänokkakipuaja** (*Nasica longirostris*) on eteläamerikkalainen pitkänokkainen varpuslintu.

## Koko ja ulkonäkö
Linnun pituus on noin 36&nbsp;cm. Pitkänokkakipuajan höyhenpuku on pääosin punaruskea. Sen kurkku ja silmäkulmajuova ovat valkoiset ja päässä sekä niskassa on valkoisia raitoja. Sen nokka on pitkä ja lievästi alaspäin kaareva. Pyrstösulat ovat kankeat.

## Esiintyminen
Pitkänokkakipuajat elävät Etelä-Amerikassa Venezuelasta Pohjois-Boliviaan ja Amazonin alueella. Lajin elinympäristön laajuus on 5,4 miljoonaa neliökilometriä.

## Elinympäristö
Laji elää trooppisissa metsissä.

## Lisääntyminen
Pesintä tunnetaan puutteellisesti.

## Ravinto
Pitkänokkakipuaja etsii ravintonsa pitkän nokkansa avulla puiden kuoren alta ja runkoa peittävien päällyskasvien alta. Ravintona ovat hyönteiset, hämähäkit ja muut pienet eläimet.

## Lähteet
* Perrins, Christopher M. (päätoim.) 1992: Otavan lintutieto - Maailman linnut. Otava. Italia. 
* Kuva (Kent Nickell)

### Viitteet
Suomukipuaja

**Suomukipuaja** (*Dendrocolaptes certhia*) on amerikkalainen muurahaisia seuraileva varpuslintu.

## Koko ja ulkonäkö
Linnun pituus on noin 28&nbsp;cm. Suomukipuajan höyhenpuku on pääosin punaruskea. Päässä, niskassa ja vatsapuolella on tummia raitoja. Sen nokka on keskimittainen ja sen väritys vaihtelee maantieteellisesti. Pyrstösulat ovat kankeat. Sukupuolet ovat samanvärisiä.

## Esiintyminen
Suomukipuajat elävät Etelä-Amerikassa Venezuelasta Pohjois-Boliviaan ja Amazonin alueella. Lajin elinympäristön laajuus on 6,7 miljoonaa neliökilometriä. Lajista tunnetaan 6 alalajia.

## Elinympäristö
Suomukipuaja elää trooppisissa alavien maiden sulkeutuneissa metsissä.

## Lisääntyminen
Pesintä tunnetaan puutteellisesti. Laji rakentaa pesän puunrungon halkeamaan tai onkaloon 1,5–6&nbsp;m:n korkeudelle. Munia on tavallisesti kaksi.

## Ravinto
Suomukipuaja seurailee maassa vaeltavia muurahaislaumoja ja saalistaa niiden pelottamia hyönteisiä, hämähäkkejä, sammakoita, liskoja ja muita pikkueläimiä. Se myös kiipeilee puunrungoilla muiden kipuajien tavoin etsien ötököitä kaarnan raoista.

## Lähteet
* Perrins, Christopher M. (päätoim.) 1992: Otavan lintutieto - Maailman linnut. Otava. Italia. 
* Kuva (Mike Danzenbaker)

### Viitteet
Jännitysniska

**Jännitysniska** ('tension neck') tarkoittaa niskan äkillistä kipua ja jännitystä. Se johtuu yleensä huonosta ergonomiasta. Se on yleinen työntekijöillä, jotka joutuvat kannattelemaan käsiään, IT-työntekijöillä, piirtäjillä, kampaajilla, siivoojilla jne. ja joilla hartian ja
olkavarren jännitys on staattista. Oireet helpottavat alkuun loma-aikoina, mutta pitkään jatkuvana se pahenee niin, että oireet ovat pysyviä. Oireina ovat muun muassa päänsärky, huimaus, heikotuksen tunne.

Oireiden ehkäisyssä ja hoidossa on tärkeää lihasten venyttäminen ja rentouttaminen ja niskan alueen lihasten voimistelu.

## Lähteet
Raising Hell

**Raising Hell** on Iron Maidenin videojulkaisu vuodelta 1994. Video kuvattiin 28. elokuuta 1993 Pinewood Studiosilla Lontoossa ja esitettiin maksullisena lähetyksenä televisiossa Yhdysvalloissa.

Myöhemmin BBC osti nauhan ja esitti sen Britanniassa muokattuna versiona. Sen julkaisi VHS:nä ja DVD:nä Yhdysvalloissa BMG. Muualla maailmassa *Raising Hellin* julkaisi EMI.

Konsertti oli viimeinen, jossa laulaja Bruce Dickinson esiintyi (kunnes hän palasi Iron Maideniin vuonna 1999). Yhtye soitti lavalla yhdessä kauhutaikuri Simon Draken kanssa. Kappaleiden aikana ja välissä näkee Draken lukuisia taikatemppuja.

## Kappaleet
# "Be Quick or Be Dead"
# "The Trooper"
# "The Evil That Men Do"
# "The Clairvoyant"
# "Hallowed Be Thy Name"
# "Wrathchild"
# "Transylvania"
# "From Here to Eternity"
# "Fear of the Dark"
# "The Number of the Beast"
# "Bring Your Daughter... to the Slaughter"
# "2 Minutes to Midnight"
# "Afraid to Shoot Strangers"
# "Heaven Can Wait"
# "Sanctuary"
# "Run to the Hills"
# "Iron Maiden"

## Soittajat
* Bruce Dickinson - laulu
* Dave Murray - kitara
* Janick Gers - kitara
* Steve Harris - basso
* Nicko McBrain - rummut